અખિલેશની હાલત એવી હતી કે પોતે આજે યોગા અને મેડિટેશન કરી શકે તેમ ન હતો…આથી અડધી કલાક બેડ પર જ માથું પકડીને બેસી રહ્યો, થોડીવાર પછી અખિલેશ ફ્રેશ થવા માટે જાય છે અને લગભગ 7 વાગ્યાની આસપાસ પોતે તૈયાર થઈ જાય છે, ફ્રેશ થવાથી અખિલશને થોડું સારું લાગી રહ્યું હતું, આથી તેણે રિસેપશન પર કોલ કરીને પોતાનાં રૂમ પર લીંબુ સરબત, એક લસ્સી, અને છાસ મંગાવી, થોડીવારમાં વેઈટર આ બધું લઈને અખિલેશનાં રૂમમાં લઈને આવ્યો, ત્યારબાદ અખિલેશે હેંગઓવર ઉતારવા માટે આ બધું પીધું, લગભગ અડધી કલાક બાદ અખિલેશનું અંતે હેંગઓવર એકદમ ઓછું થઈ ગયું, અને પોતે હાલ દરરોજની જેમ જ ફ્રેશનેસ અનુભવી રહ્યો હતો.